OSNOVNA ŠKOLA MILANA LANGA

Langova 2

10432 Bregana

tel. 3375 – 396, 33 76 266

telefax: 33 24 443

ured@osmilanalanga.hr

http://os-mlanga-bregana.skole.hr

OIB: 43773677601

Broj računa: HR2524020061838000004

Bregana, 25. kolovoza 2022.

**IZVJEŠTAJ RAVNATELJA**

**O STANJU SIGURNOSTI**

**I PROVOĐENJU PREVENTIVNIH PROGRAMA**

Izvještaj obuhvaća razdoblje školske godine 2021./2022. od rujna do kolovoza. Svi djelatnici, članovi Vijeća roditelja te članovi Školskog odbora već su i tijekom godine upoznati s najvažnijim odrednicama ovog izvješća.

Svi djelatnici škole su upoznati s *Pravilnikom o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima*.

Pravilnik se nalazi i na školskoj mrežnoj stranici.

**STANJE SIGURNOSTI U ŠKOLI**

Osnovna škola Milana Langa ima sklopljen ugovor s tvrtkom Energo-inspekt koja brine o svim pitanjima vezanim uz sigurnost i zaštitu na radu. Redovito se provjeravaju i sve instalacije, hidranti, vatrogasni aparati, dizalo… te poduzimaju sve preventivne mjere vezane uz siguran boravak i rad u školi, a tijekom školske godine nije bilo ozljeda uzrokovanih sigurnosnim nedostacima. Djelatnici se upućuju na osposobljavanje za rad na siguran način i zaštitu od požara. U procesu je i osposobljavanje novih zaposlenika Škole za rad na siguran način i zaštitu od požara.

Svi pravilnici i protokoli vezani uz sigurnost te postupanju u slučajevima nasilja nalaze se na mrežnim stranicama škole od samog početka svake školske godine te se redovito ažuriraju.

Svi učenici (i roditelji na roditeljskim sastancima) su na samom početku upoznati s kućnim redom i svim važnim odrednicama kojih se treba pridržavati tijekom boravka u školi.

Škola ima i sustav video-nadzora prostora (osim školskih učionica i sanitarnih čvorova) te Pravilnik o video-nadzoru koji je također dostupan na mrežnim stranicama škole.

Škola ima svoj preventivni program u kojem je zastupljena prevencija ovisnosti, program Imam stav, prevencijom nasilja među vršnjacima, prevencijom elektroničkog nasilja… Navedeno se realizira kroz radionice na satu razrednika ili u dogovoru sa stručnom službom škole.

Školski preventivni program Osnovne škole Milana Langa nastao je na temelju procjene stanja i potreba učenika naše škole. Procjena stanja i potreba učinjena je na temelju kvantitativnih (ocjene učenika, prolaznost učenika na polugodištu i kraju školske godine, broj roditelja koji dolaze na informacije i roditeljske sastanke, broj opravdanih i neopravdanih izostanaka, broj pohvaljenih učenika, broj učenika kojima su izrečene pedagoške mjere, broj učenika koji sudjeluju na natjecanjima, upitnici) i kvalitativnih (izvještaji o suradnji s vanjskim partnerima/lokalnom zajednicom, fotografije sa školskih događanja i video zapisi, zapisnici sa sastanaka, suradnja s roditeljima: individualni razgovori i roditeljski sastanci, mrežna stranica škole, samoprocjene, sociometrija, promatranje ponašanja) podataka.

Školski preventivni program ima širok spektar djelovanja. Sadržaji i aktivnosti integrirani su u redovnu nastavu (predmeti i sat razrednika), izvannastavne i izvanškolske aktivnosti, projekte, ali i u stručna usavršavanja učitelja i predavanja za roditelje.

Ciljevi programa su:

1. Prepoznati rizične (školski neuspjeh, poteškoće u ponašanju, nepovoljne obiteljske okolnosti i dr.) i zaštitne (stvaranje pozitivne slike o sebi, njegovanje zdravih životnih stilova putem sportskih manifestacija, razvoj emocionalne kompetentnosti i dr.) čimbenike u školskom okružju i okolini te istovremeno jačati zaštitne čimbenike.
2. Povećati osobne kapacitete svakog učenika/ce, poticati stvaranje pozitivne slike o sebi, razvijati svijest o vlastitim sposobnostima, vježbati samokontrolu, razvijati socijalne i komunikacijske kompetencije.
3. Poticati razvoj uvažavajućih odnosa unutar školskog okruženja svih sudionika odgojno-obrazovnog procesa (djelatnika škole, učenika, roditelja i zajednice)

Preventivni programi se provode univerzalno (svi učenici), selektivno (grupe učenika) i individualno. Obuhvaća rad s učenicima, roditeljima i učiteljima.

**Voditeljica školskog preventivnog programa:** Ljiljana Fresl, defektologinja

**RAD S UČENICIMA**

**Program prevencije ovisnosti**

|  |  |
| --- | --- |
| Naziv aktivnosti | Program prevencije ovisnosti |
| Nositelj/i aktivnosti | Ljiljana Fresl, defektologinjaŽeljka Ceglec, pedagoginja,Vanjski suradnici MUP-a,Angelika Ivančić Tičinović, školska liječnicarazrednici učenika od 5. do 8. razreda,učitelji prirode, biologije, tjelesne i zdravstvene kulture |
| Planirani broj učenika | Svi učenici od 5. do 8. razreda (12 razrednih odjela) |
| Planirani broj sati | 40 sati |
| Ishodi  | osr A.3.1. Razvija sliku o sebi; odupire se vršnjačkim pritiscimazdr A.3.1.A Pravilno organizira vrijeme za rad i odmor tijekom danazdr C.3.1.B Obrazlaže potencijalne opasnosti u kućanstvu i okolinizdr C.3.1.C Nabraja zakonska ograničenja važna za zdravlje i sigurnost maloljetnikazdr B.3.3.A Povezuje samopoštovanje s rizičnim ponašanjimazdr B.2.3.B Nabraja I opisuje rizike koji dovode do razvoja ovisničkih ponašanjazdr B.3.3.B Opisuje opasnosti uporabe sredstava ovisnosti te opasnosti drugih rizičnih ponašanjaosr C.3.1. Razlikuje sigurne od rizičnih situacija i ima razvijene osnovne strategije samozaštiteosr C.3.2. Prepoznaje važnost odgovornosti pojedinca u društvu |
| Način realizacije | Program će se realizirati na satovima razrednika, prirode i biologije te tjelesne i zdravstvene kulture, a obuhvaćat će aktivnosti za učenike, roditelje i učitelje. Teme će biti obrađene na predavanjima, radionicama te obilježavanjem raznih prigodnih datuma. |
| Vremenski okviri aktivnosti | Od rujna 2021. do lipnja 2022. |
| Osnovna namjena aktivnosti | Problem ovisnosti jedan je od najtežih javnozdravstvenih problema, a sama ovisnost bolest koja se teško može izliječiti (Brlas, Gorjanac, 2015.). Pojam ovisnosti ne mora se odnositi samo na psihoaktivna sredstva. Čovjek može biti ovisan o hrani, igrama na sreću, televiziji, Internetu, ostalim medijima itd. Zajednička je značajka da aktivnosti vezane uz tu ovisnost mogu postati središnji sadržaj i čimbenik njegovog življenja. Početak uporabe duhana, alkohola i psihoaktivnih droga obično se zbiva u tijeku adolescencije. Mladi su, zbog specifičnosti razdoblja odrastanja, relativnog neiskustva te određene mladenačke sklonosti rizicima, najugroženija populacijska skupina za usvajanje i razvoj ovisničkog ponašanja (Milešić, 2017). Najučinkovitiji način borbe protiv ovisnosti je prevencija. Prevenirati ovisnost znači spriječiti dase ona uopće pojavi odnosno spriječiti onaj prvi korak u istraživanju i eksperimentiranju (Brlas, Gorjanac, 2015.). |
| Okvirni troškovnik | Troškovi hamer papira za izradu plakata, flomasteri (cca 200,00 kn) |
| Način vrednovanja | Evaluacija radionica i predavanja te povratne informacije sudionika |

**Preventivni program *Imam stav***

|  |  |
| --- | --- |
| Naziv aktivnosti | Preventivni program Imam stav |
| Nositelj/i aktivnosti | Željka Ceglec, pedagoginja,razrednice učenika 6. razreda |
| Planirani broj učenika | Svi učenici 6. razreda (3 razredna odjeljenja) |
| Planirani broj sati | 50 sati |
| Ishodi  | osr A.3.1. Razvija sliku o sebi; odupire se vršnjačkim pritiscimazdr C.3.1.C Nabraja zakonska ograničenja važna za zdravlje i sigurnost maloljetnikazdr B.3.3.A Povezuje samopoštovanje s rizičnim ponašanjimazdr B.2.3.B Nabraja I opisuje rizike koji dovode do razvoja ovisničkih ponašanjazdr B.3.3.B Opisuje opasnosti uporabe sredstava ovisnosti te opasnosti drugih rizičnih ponašanjaosr C.3.1. Razlikuje sigurne od rizičnih situacija i ima razvijene osnovne strategije samozaštiteosr C.3.2. Prepoznaje važnost odgovornosti pojedinca u društvu |
| Način realizacije | Program će se realizirati na satovima razrednika kroz radionice za učenike te organizacijom roditeljskih sastanaka tijekom prvog školskog polugodišta. Teme će biti obrađene kroz radionice za učenike i predavanja za roditelje. |
| Vremenski okviri aktivnosti | Od rujna 2021. do prosinca 2023. |
| Osnovna namjena aktivnosti | Početak uporabe duhana, alkohola i psihoaktivnih droga obično se zbiva u tijeku adolescencije. Mladi su, zbog specifičnosti razdoblja odrastanja, relativnog neiskustva te određene mladenačke sklonosti rizicima, najugroženija populacijska skupina za usvajanje i razvoj ovisničkog ponašanja (Milešić, 2017). Najučinkovitiji način borbe protiv ovisnosti je prevencija kroz senzibilizaciju učenika i njihovih roditelja o zdravim načinima života i podizanje razine svjesnosti o socijalnim utjecajima. |
| Okvirni troškovnik | Nema troškova |
| Način vrednovanja | Evaluacija radionica i predavanja te povratne informacije sudionika |

**Program prevencije nasilja među vršnjacima**

|  |  |
| --- | --- |
| Naziv aktivnosti | Program prevencije nasilja među vršnjacima |
| Nositelj/i aktivnosti | Ljiljana Fresl, defektologinja,Željka Ceglec, pedagoginjarazrednici učenika od 1. do 8. razredaučitelji prirode, biologije, tjelesne i zdravstvene kulture i hrvatskog jezika |
| Planirani broj učenika | Svi učenici škole, od 1. do 8. razreda (27 razrednih odjeljenja) |
| Planirani broj sati | 40 sati |
| Ishodi  | osr A.2.1. Razvija sliku o sebiosr A.2.2. Upravlja emocijama i ponašanjemosr B.2.1. Opisuje i uvažava potrebe i osjećaje drugihosr B.2.2. Razvija komunikacijske kompetencijeosr B.2.3. Razvija strategije rješavanja sukobaosr C.1.2. Opisuje kako društvene norme i pravila reguliraju ponašajne i međusobne odnosegoo A.1.1. Ponaša se u skladu s dječjim pravima u svakodnevnom životugoo C.1.3. Promiče kvalitetu života u razreduzdr B.1.1.B Prepoznaje nasilje u stvarnome i virtualnom svijetuzdr B.2.1.C Razlikuje vrste nasilja i načine nenasilnog rješavanja sukoba |
| Način realizacije | Program će se realizirati na satovima razrednika, hrvatskog jezika, prirode i biologije te tjelesne i zdravstvene kulture, a obuhvaćat ćeaktivnosti za učenike, roditelje i učitelje. Teme će biti obrađene na predavanjima, radionicama i obilježavanjima raznih prigodnih datuma. |
| Vremenski okviri aktivnosti | Tijekom školske godine 2021./2022. |
| Osnovna namjena aktivnosti | Nasiljem među djecom i mladima smatra se svako namjerno fizičko ili psihičko nasilno ponašanje učinjeno od strane njihovih vršnjaka s ciljem povređivanja. Uključuje ponavljanje istog obrasca i održava neravnopravan odnos snaga (Protokol o postupanju u slučaju nasilja među djecom i mladima). U školskom okružju ili izvan njega, sve je više agresivnih ispada učenika. Skloni smo tumačiti da je agresija kod djece i mladih izraz nezadovoljstva društvenom, obiteljskom pa i školskom sredinom. Također, važno je pravovremeno identificirati pojedince koji spadaju u rizičnu skupinu ili već pokazuju oblike neprimjerenog ponašanja kako ne bi došlo do nasilja. Slijedom svega navedenog provedba Školskih preventivnih programa u odgojno-obrazovnim ustanovama, pa tako i u našoj školi, ima svoje opravdanje i svrhu, te ihtreba provoditi sa svim i prema svim subjektima odgojno-obrazovnog procesa (učenicima, učiteljima i roditeljima). Nužno je modificirati i preusmjeravati problematično ponašanje djece u tzv. društveno prihvatljivo ponašanje. |
| Okvirni troškovnik | Troškovi izrade i kopiranja radnih materijala (200,00 kn) |
| Način vrednovanja | Evaluacija radionica i predavanja te povratne informacije sudionika. |

**Program prevencije elektroničkog nasilja**

|  |  |
| --- | --- |
| Naziv aktivnosti | Program prevencije elektroničkog nasilja |
| Nositelj/i aktivnosti | Ljiljana Fresl, defektologinja,Željka Ceglec, pedagoginja,Ivančica Huđek, knjižničarkarazrednici učenika od 1. do 8. razredaučitelji informatike |
| Planirani broj učenika | Svi učenici škole, od 1. do 8. razreda (27 razrednih odjeljenja) |
| Planirani broj sati | 40 sati |
| Ishodi  | ikt A.1.3. Primjenjuje pravila za odgovorno i sigurno služenje programima i uređajimaikt A.1.4. Prepoznaje utjecaj tehnologije na zdravlje i okolišikt B.1.3. Primjenjuje osnovna komunikacijska pravila u digitalnom okruženjuikt A.2.3. Odgovorno i sigurno koristi se programima i uređajimaikt A.3.3. Aktivno sudjeluje u oblikovanju vlastitog sigurnog digitalnog okružjaikt B.3.3. Poštuje međukulturne različitostiikt C.3.3. Samostalno ili uz manju pomoć učitelja procjenjuje i odabire potrebne među pronađenim informacijamagoo C.2.1. Sudjeluje u unapređenju života i rada školegoo C.2.3. Promiče kvalitetu života u školi i demokratizaciju školezdr C.3.1.B. Obrazlaže potencijalne opasnosti u kućanstvu i okoliniuku A.1.4 Oblikuje i izražava svoje misli i osjećajeosr C.3.1. Razlikuje sigurne od rizičnih situacija i ima razvijene osnovne strategije samozaštite |
| Način realizacije | Program će se realizirati na satovima razrednika, hrvatskog jezika i informatike, a obuhvaćat će aktivnosti za učenike, roditelje i učitelje. Teme će biti obrađene na predavanjima, radionicama i obilježavanjima raznih prigodnih datuma. |
| Vremenski okviri aktivnosti | Tijekom školske godine 2021./2022. |
| Osnovna namjena aktivnosti | Život u vremenu brojnih informatičkih dostignuća ima svoje prednosti, ali ponekad predstavlja opasnost za djecu i mlade. Broj korisnika novih informacijsko-komunikacijskih tehnologija iz godine u godinu brzo raste.Sveprisutni elektronički mediji vrlo su privlačni današnjim adolescentima zbog bogatih i raznolikih sadržaja. Primijećeno je da virtualna komunikacija postaje najčešći način komunikacije djece i mladih. Dostupnost moderne informacijsko-komunikacijske tehnologije, otežana kontrola ponašanja djece i mladih te nedovoljna educiranost okorištenju istih, ali i osjećaj anonimnosti donosi sa sobom iznimno negativne posljedice - nove oblike nasilja - elektroničko nasilje.Poučavanjem učenika o odgovornoj i sigurnoj uporabi tehnologije odgajaju se odgovorni sudionici virtualnoga svijeta koji se primjereno ponašaju, promišljeno reagiraju te razlikuju prihvatljivo od neprihvatljivoga virtualnog ponašanja (Odluka o donošenju kurikuluma za međupredmetnu temu Uporaba informacijske i komunikacijske tehnologije za osnovne i srednje škole u Republici Hrvatskoj). Također, učitelji i roditelji osvještavaju utjecaj tehnologije na djetetov razvoj i zdravlje te kako pravovremeno reagirati i zaštiti djecu od nasilja, ali ispriječiti ovisnosti o tehnologiji. |
| Okvirni troškovnik | Troškovi izrade i kopiranja radnih materijala (200,00 kn) |
| Način vrednovanja | Evaluacija radionica i predavanja te povratne informacije sudionika. |

**Program naučimo kako učiti**

|  |  |
| --- | --- |
| Naziv aktivnosti | Program naučimo kako učiti |
| Nositelj/i aktivnosti | Ljiljana Fresl, defektologinja,Željka Ceglec, pedagoginja,razrednici učenika 5. razreda |
| Planirani broj učenika | Učenici 5. razreda (tri razredna odjeljenja) |
| Planirani broj sati | 30 |
| Ishodi  | uku A.2.1.1. Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.uku A.2.2. Primjenjuje strategije učenja i rješava probleme u svim područjima učenja uz praćenje i podršku učiteljauku A.2.4. Razlikuje činjenice od mišljenja i sposoban je usporediti različite idejeuku B.2.1. Uz podršku učitelja određuje ciljeve učenja, odabire pristup učenju te planira učenjeuku C.2.1. Može objasniti vrijednost učenja za svoj životuku C.2.2. Iskazuje pozitivna i visoka očekivanja i vjeruje u svoj uspjeh u učenjuuku D.2.1. Stvara prikladno fizičko okružje za učenje s ciljem poboljšanja koncentracije i motivacijeuku D.2.2. Ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoćosr C.2.3. Pridonosi razredu i školiosr B.2.4. Suradnički uči i radi u timu |
| Način realizacije | Radionice za učenike na satima razrednih odjela kroz metode suradničkog učenja, rješavanje radnih listića, diskusiju, igranje uloga, samostalno rješavanje problema.Radionice sadržavaju aktivnosti poput:\*osvješćivanja vlastitog načina učenja kroz razgovor i rješavanje kratkog upitnika\*razgovor o tome kako urediti prostor za uspješno učenje te davanje smjernica učenicima (organizacija radnog stola, priprema pribora i materijala za učenje itd.)\*planiranje vremena potrebnog za izvođenje zadatka određene aktivnosti; izrada dnevnog i tjednog plana učenja i praćenje ostvarenja plana\*izravno poučavanje strategijama učenja i strategija upravljanja svojim učenjem (npr. podcrtavanje, bilježenje, ponavljanje, odgovaranje, stvaranje analogija, izrada mentalne mape...) |
| Vremenski okviri aktivnosti | Tijekom školske godine 2021./2022. |
| Osnovna namjena aktivnosti | Program je primarno namijenjen učenicima 5. razred i ostalim učenicima predmetne nastave kojima je potrebna dodatna pomoć u učenju. U predmetnoj nastavi učenici se susreću s većim opsegom nastavnoga gradiva i teškoćama u izvršenju novih školskih obveza. Svrha programa je razvijanje znanja i vještina upravljanja svojim učenjem, usvajanje novih tehnika i metoda učenja, bolje organizacije vremena za učenje i slobodnog vremena čime se potiče uspješnije učenje. Razvijanjem aktivnog pristupa učenju i stvaranjem pozitivnogstava prema učenju jača se intrinzična motivacija. Osposobiti učenike da postavljaju realne ciljeve povezane s onim što se želi naučiti, a ne isključivo s dobivanjem ocjena. Jačanje svjesnosti učenika o vlastitim procesima učenja obuhvaća usmjerenost na razvoj metakognitivnih vještina i samoreguliranog učenja. |
| Okvirni troškovnik | Troškovi izrade i kopiranja radnih materijala (200,00 kn) |
| Način vrednovanja | Evaluacija radionica i predavanja te povratne informacije sudionika. |

**Profesionalno informiranje i savjetovanje učenika**

|  |  |
| --- | --- |
| Naziv aktivnosti | Profesionalno informiranje i savjetovanje učenika |
| Nositelj/i aktivnosti | Željka Ceglec, pedagoginjaLjiljana Fresl, defektologinjaAngelika Ivančić Tičinović, školska liječnicarazrednici učenika 8. razreda |
| Planirani broj učenika | Učenici 8. razreda (3 razredna odjeljenja) |
| Planirani broj sati | 15 |
| Ishodi  | osr A.1.3. Razvija svoje potencijaleosr A.1.4. Razvija radne navike (opisuje zanimanja i navodi razliku među njima)osr A.3.4. Upravlja svojim obrazovnim i profesionalnim putemuku A.3.1. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema (upravljanje informacijama)uku A.3.4. Učenik kritički promišlja i vrednuje ideje uz podršku učiteljagoo A.3.4. Promiče pravo na obrazovanje i pravo na radzdr B.1.3.B Opisuje i nabraja aktivnosti koje doprinose osobnom razvojuzdr B.3.2.C Prepoznaje i objašnjava svoje osobne i socijalne potencijalepod A.2.3. Upoznaje mogućnost razvoja karijere i profesionalnog usmjeravanja pod A.3.3. Upoznaje i kritički sagledava mogućnost razvoja karijere i profesionalnog usmjeravanja karijere (profesionalnousmjeravanje)ikt C.3.2. Učenik samostalno i djelotvorno provodi jednostavno pretraživanje, a uz učiteljevu pomoć složeno pretraživanje informacija u digitalnom okruženjuikt C.3.3. Učenik samostalno ili uz manju pomoć učitelja procjenjuje i odabire potrebne među pronađenim informacijama |
| Način realizacije | Anketa o profesionalnim namjerama učenika 8. razreda osnovnih škola (HZZ), individualni razgovori i savjetovanje. Sistematski pregledi učenika (školska liječnica). Upućivanje djela učenika na profesionalnu orijentaciju u HZZ. Radionice za učenike – upoznavanje vlastitih želja, interesa i sposobnosti. Predavanja za učenike i roditelje o mogućnostima upisa u srednju školu. Predstavljanje srednjih škola. Uređivanje panoa i web stranice. |
| Vremenski okviri aktivnosti | Tijekom školske godine 2021./2022. (listopad, studeni, veljača, svibanj i lipanj) |
| Osnovna namjena aktivnosti | Cilj je upoznati učenike i njihove roditelje s različitim mogućnostima obrazovanja i osposobljavanja za zanimanja. Upoznati ih s obrazovnim sustavom RH (trajanje i sadržaji programa obrazovanja i dr.) te predstaviti srednje škole. Upoznati roditelje i učenike s postupkom e- upisa i sustavom Upisi.hr. Razvijati pozitivne stavove kod učenika prema radu, različitim vrstama rada i zanimanja. Organizirati savjetodavnu pomoć učenicima koji s obzirom na strukturu svojih osobina zahtijevaju specifičan tretman (sužene mogućnosti izbora zanimanja). Učenici se upoznaju s karakteristikama pojedinih zanimanja, a preko raznihaktivnosti otkrivaju i upoznaju svoje prave interese, sposobnosti i vještine. |
| Okvirni troškovnik | Troškovi kopiranja radnih materijala (100,00 kn). |
| Način vrednovanja | Evaluacija radionica i predavanja. Podaci o broju učenika upućenih na HZZ. Praćenje napredovanja učenika u srednjoj školi. |

**Program rada s darovitim učenicima**

|  |  |
| --- | --- |
| Naziv aktivnosti | AHA pokusiVjetar u leđa, ISKRICEPoticanje socio-emocionalnih vještina darovite djece |
| Nositelj/i aktivnosti | Željka Ceglec, pedagoginjaLjiljana Fresl, defektologinjavanjski suradnici: Udruga CIP IDEM, Podružnica Samobor, Udruga Vjetar u leđa, AHA pokusiučitelji |
| Planirani broj učenika | Učenici od 1. do 4. razreda  |
| Planirani broj sati | Prema dogovoru |
| Ishodi  | osr A.1.3. Razvija svoje potencijaleosr A.1.4. Razvija radne navikeuku A.3.1. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema (upravljanje informacijama)uku A.3.4. Učenik kritički promišlja i vrednuje ideje uz podršku učiteljazdr B.1.3.B Opisuje i nabraja aktivnosti koje doprinose osobnom razvojuzdr B.3.2.C Prepoznaje i objašnjava svoje osobne i socijalne potencijaleikt C.3.2. Učenik samostalno i djelotvorno provodi jednostavno pretraživanje, a uz učiteljevu pomoć složeno pretraživanje informacija u digitalnom okruženjuikt C.3.3. Učenik samostalno ili uz manju pomoć učitelja procjenjuje i odabire potrebne među pronađenim informacijama |
| Način realizacije | Identifikacija potencijalno darovitih učenika uz pomoć vanjskih suradnika te organizacija radionica u školi i izvan nje za identificirane učenike. |
| Vremenski okviri aktivnosti | Tijekom školske godine 2021./2022. |
| Osnovna namjena aktivnosti | Cilj je identificirati i usmjeriti potencijalno darovite učenike da razvijaju sve svoje potencijale. |
| Okvirni troškovnik | Troškovi kopiranja radnih materijala (100,00 kn). |
| Način vrednovanja | Evaluacija radionica i predavanja.  |

**RAD S RODITELJIMA**

**Individualno savjetovanje**

|  |  |
| --- | --- |
| Naziv aktivnosti | Individualno savjetovanje |
| Nositelj/i aktivnosti | Željka Ceglec, pedagoginjaLjiljana Fresl, defektologinjaroditelji učenika |
| Planirani broj sati | Prema potrebi  |
| Vremenski okviri aktivnosti | Prema dogovoru |

**Edukacije na roditeljskim sastancima**

|  |  |
| --- | --- |
| Naziv aktivnosti | Prijelaz iz razredne u predmetnu nastavuPrevencija ovisnosti kod adolescenata (*Imam stav*)MAH2Profesionalno usmjeravanje učenikaUpis u srednju školu |
| Nositelj/i aktivnosti | Željka Ceglec, pedagoginjaLjiljana Fresl, defektologinjapolicijski djelatniciroditelji učenika |
| Planirani broj sati | 33 sata |
| Vremenski okviri aktivnosti | Tijekom školske godine 2021./2022. |

**Sudjelovanje u radu Vijeća roditelja**

|  |  |
| --- | --- |
| Naziv aktivnosti | Predstavljanje Kurikuluma škole i ŠPP |
| Nositelj/i aktivnosti | Željka Ceglec, pedagoginjaLjiljana Fresl, defektologinjaroditelji učenika |
| Planirani broj sati | 1 sat |
| Vremenski okviri aktivnosti | Tijekom školske godine 2021./2022. |

**RAD S UČITELJIMA**

**Individualno savjetovanje o postupanju**

|  |  |
| --- | --- |
| Naziv aktivnosti | Individualno savjetovanje o postupanju |
| Nositelj/i aktivnosti | Željka Ceglec, pedagoginjaLjiljana Fresl, defektologinjaučitelji |
| Planirani broj sati | Prema potrebi |
| Vremenski okviri aktivnosti | Tijekom školske godine 2021./2022. |

**Sudjelovanje u radu Učiteljskog vijeća**

|  |  |
| --- | --- |
| Naziv aktivnosti | Prezentacija preventivnih programaEdukacije učitelja |
| Nositelj/i aktivnosti | Željka Ceglec, pedagoginjaLjiljana Fresl, defektologinjavanjski suradniciučitelji |
| Planirani broj sati | Prema potrebi |
| Vremenski okviri aktivnosti | Tijekom školske godine 2021./2022. |

**PROVOĐENJE PREVENTIVNIH PROGRAMA**

Potreba za ovako koncipiranim preventivnim programom je proizašla temeljem zaključaka razrednih vijeća, učiteljskih vijeća, tijekom savjetodavnog rada s roditeljima učenika, na temelju broja prijavljenih incidenata vezanih uz nasilna i ovisnička ponašanja učenika te posebice evidentiranih prijava nasilja na društvenim mrežama. Prema procijeni stručno-razvojne službe škole najveći broj stručnih intervencija i pomoći je zatraženo zbog nasilnih i ovisničkih ponašanja učenika, neopravdanog izostajanja sa nastave, disfunkcionalnih obitelji, slabih roditeljskih kapaciteta, nedjelotvornih roditeljskih stilova te nezadovoljavajuće suradnje roditelja i učitelja.

Evaluacijom ukupnog učinka može se zaključiti sljedeće:

Poduzimamo sve mjere vezane uz zaštitu prava učenika, individualno i skupno komuniciramo s učenicima, roditeljima i nadležnim institucijama te možemo utvrditi da je stanje sigurnosti u OŠ Milana Langa (Bregana) u potpunosti zadovoljavajuće.

Potrebno je uložiti još veće preventivne napore u radu sa učenicima na razvoju pozitivne slike o sebi i jačanju samopouzdanja, te dodatno pojačati rad s učenicima u riziku u svrhu pozitivnih promjena u ponašanju.

Također, potrebno je dodatno intenzivirati rad s roditeljima i učiteljima kako bi uzajamna suradnja i ozračje bilo što kvalitetnije.

Igor Matijašić

ravnatelj OŠ Milana Langa (Bregana)